Беларуская мова і мая прафесійная дзейнасць

Беларуская мова адна з найважнейшых рэчаў у нашым жыцці. Менавіта мова адрознівае беларусаў ад іншых народаў. З самага пачатку нашага свядомага жыцця нас вучаць беларускай мове, яе прыгажосці і лаканічнасці. Але, нажаль, у нашай краіне двухмоўе, і многія людзі гавораць на рускай мове, забываючы пра існаванне роднай беларускай мовы. Асабіста для мяне беларуская мова заўсёды будзе заставацца роднай мовай, і я яе ніколі не забуду. Некаторыя людзі лічаць беларускую мову ўжо мёртвай, але гэта зусім не так! Пакуль яе вучаць дзеці ў школах, пакуль ёсць людзі якія разумеюць і размаўляюць на ёй, яна будзе жыць.

Зараз я вучуся на праграміста ў БДУІР на факультэце камп'ютарных сістэм і сетак. У будучыні я хачу стаць сапраўдным прафесіяналам у сваёй справе і працаваць на добрай працы. Яшчэ я хачу прыносіць сваімі дзеяннямі ў наш свет толькі добрае, палягчаць і паляпшаць жыццё людзей. Вучыцца не проста, але калі спецыяльнасць па-сапраўднаму падабаецца, то складанасці пачынаюць прыносіць задавальненне і азарт ў працэс асваення прафесіі. Я люблю свой універсітэт за кучу магчымасцяў для развіцця маіх навыкаў, за магчымасць знайсці новых сяброў і за добрую якасць навучання.

Нажаль, мая прафесія мала чым звязана з беларускай мовай. Але калі рабіць новыя дадаткі або сайты для беларусаў, то трэба абавязкова ўлічыць магчымасць поўнага перакладу на беларускую мову. Мова можа яшчэ спатрэбіцца для напісання справаздач або дакументацыі праграм. Мне вельмі крыўдна, што беларуская мова не такая распаўсюджаная ў нашай краіне як расейская, таму чым больш мы пішам артыкулаў або паведамленняў у сацыяльных сетках на роднай мове, больш гаворым і выкарыстоўваем яе ў паўсядзённым жыцці, тым больш развітой яна будзе станавіцца.